У некаторых з іх за плячыма багаты стаж работы і майстэрскае веданне сваёй справы. Так, напрыклад, Л.І. Грузд працуе ў гаспадарцы больш 22 гадоў і значны адрэзак часу менавіта на гэтай пасадзе. А вось яе суседка па кабінеце Т.М. Варабей, наадварот, тут толькі два гады. Але ёй, яшчэ даволі маладому спецыялісту, Людміла Іванаўна часта даручае адказную работу, нават іншы раз падмяніць яе, бо без практычнай работы нельга дабіцца назапашвання адпаведнага вопыту. Ёй жа, Таццяне Мікалаеўне, даверылі і такую адказную пасаду, як старшыня прафсаюзнага камітэта сельгасxadпрадпрыемства, што дабавіла не толькі клопатаў і работы маладому спецыялісту, але павагі і аўтарытэту ў калектыве.